Itt a legmegbízhatóbb használt autók listája, egy olcsó modell is van rajta
A legismertebb brit autós folyóirat olvasói visszajelzések és vélemények alapján összeállította a legmegbízhatóbb használt autók idei listáját.
Amikor a brit What Car? magazin az autójukkal kapcsolatos tapasztalatairól kérdezte olvasóit, csaknem 13 ezren válaszoltak,  részletesen leírva mindazon hibajelenségeket, amelyekkel az elmúlt 12 hónap során találkoztak.

A felsorolásban a meghibásodásban érintett területeket, valamint az adott hiba kijavításának a költségeit, illetve időigényét is részletezték az autósok, egészen pontos képet festve a néhány éves autók megbízhatóságáról. 

Mindössze három autó bizonyult teljesen hibátlannak.  Két szabadidőjármű, az előző generációs Toyota RAV4 (2013-19) és az aktuális Lexus RX 450h (2016-) mellett a Honda Jazz (2008-15) ért el makulátlan eredményt. 

Rendkívül jó, 99 százalékos eredménnyel került be a legjobbak közé a Dacia Duster.  A kedvező árú szabadidő-autó ezzel a hatodik legmegbízhatóbb modellnek bizonyult, és mivel a listán előtte állók mind japán gyártásúak, ezzel a helyezéssel a legjobb európai gyártású autó címét is kiérdemelte.

A legmegbízhatóbb autók a What Car? szerint:

-   Toyota RAV4 (2013-2019) 100 %
-   Lexus RX Hybrid (2016-) 100
-   Honda Jazz (2008-2015) 100
-   Toyota Yaris Hybrid (2011-2020) 99,6
-   Lexus NX Hybrid (2014-) 99,3
-   Dacia Duster (2018-) 99,0
-   Skoda Citigo (2012-) 98,9
-   Alfa Romeo Giulietta (2010-) 98,9
-   Hyundai i10 (2014-2020) 98,8
-   Hyundai i20 (2015-) 98,6

(Forrás: Smarter Media)
Autó autós hír